Държавен вестник, бр. 45, 2013 г., стр. 31

БРОЙ  45	
Д Ъ Р Ж А В Е Н  В Е С Т Н И К 	
СТР.  31  
  
 
РЕШЕНИЕ № 285 
ОТ 10 МАЙ 2013 Г.
за даване на разрешение за прехвърляне 
изцяло на правата и задълженията по пре-
доставена на СД „БМ Трейд-1 – Ресурси и 
сие“ – Бургас, концесия за добив на подзем-
ни богатства от находище „Дядово Бомил“, 
община Нова Загора, област Сливен
На основание чл. 6, ал. 3 и чл. 25, ал. 2 от 
Закона за подземните богатства
МИНИСТЕРСКИЯТ СЪВЕТ
Р Е Ш И :
1. Разрешава на СД „БМ Трейд-1 – Ре-
сурси и сие“ – Бургас, да прехвърли на „БМ 
Бомил“ – ЕООД – Бургас, изцяло правата 
и задълженията по концесията за добив на 
подземни богатства по чл. 2, ал. 1, т. 5 от 
Закона за подземните богатства – строителни 
материали – доломити, от находище „Дядо-
во Бомил“, разположено в землището на с. 
Дядово, община Нова Загора, област Сливен.
2. Оправомощава министъра на икономи-
ката, енергетиката и туризма да сключи със 
страните по т. 1 допълнително споразумение 
към концесионния договор за прехвърляне 
на правата и задълженията по концесията в 
срок до три месеца от влизането в сила на 
решението. 
Министър-председател и  
министър на външните работи:  
Марин Райков
Главен секретар на Министерския съвет: 
Росен Желязков
4012
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА КУЛТУРАТА
ПРАВИЛНИК
за състава, функциите и дейността на На-
ционалния съвет за нематериално културно 
наследство към министъра на културата
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат съставът, 
функциите и дейността на Националния съвет 
за нематериално културно наследство, наричан 
по-нататък „съвета“.
Чл. 2. (1) Съветът e постоянно действащ 
орган към министъра на културата с експертно-
консултативни функции. Съветът осъществява 
своята дейност в съответствие с разпоред-
бите на Закона за културното наследство и 
Конвенцията за опазване на нематериалното 
културно наследство.
(2) Съветът:
1. обсъжда стратегията за опазване и по­
пуляризиране на нематериалното културно 
наследство;
2. препоръчва конкретни действия за при­
лагане на международни актове в областта 
на нематериалното културно наследство, по 
които Република България е страна;
3. предлага мерки за усъвършенстване на 
системите за опазване на нематериалното 
културно наследство – Национална система 
„Живи човешки съкровища“, системи за 
попълване на Националната представителна 
листа на нематериалното културно наследство 
(Национална представителна листа) и Нацио­
налната листа на елементи на нематериалното 
културно наследство, нуждаещи се от спешна 
помощ (Национална спешна листа), системи 
за попълване на Националния регистър на 
нематериалното културно наследство, както 
и организацията и провеждането на Наци­
оналния събор на народното творчество в 
Копривщица;
4. дава препоръки по въпроси, свързани с 
опазването, съхраняването и популяризира­
нето на нематериалното културно наследство;
5. предлага за утвърждаване от министъра 
на културата елементите на нематериалното 
културно наследство за Националната пред­
ставителна листа, за Националната спешна 
листа, за допълване на Националния регистър 
на нематериалното културно наследство, както 
и статута и правилника за функционирането 
на Националната система „Живи човешки 
съкровища“ – България, и на Националния 
събор на народното творчество – Копривщица;
6. разглежда предложенията за вписване 
в регистъра на нематериалното културно на­
следство на Република България и предлага 
членовете на комисията по чл. 9, ал. 1 от 
наредбата по чл. 42, ал. 2 от Закона за кул­
турното наследство.
Г л а в а  в т о р а
СЪСТАВ И СТРУКТУРА НА СЪВЕТА
Чл. 3. (1) Съветът се състои от председател, 
заместник-председател, секретар и членове.
(2) Председател на съвета е заместник-
министър на културата, отговарящ за нема­
териалното културно наследство.
(3) Председателят организира и ръководи 
дейността на съвета и координира изпълне­
нието на решенията му.
Чл. 4. Броят на членовете на съвета е до 
16, включително председателят.
Чл. 5. (1) В състава на съвета се включват:
1. учени от Института за етнология и фолк­
лористика с Етнографски музей на Българската 
академия на науките – доказани експерти в 
шестте сфери на проява на нематериалното 
културно наследство, съгласно българския 
национален регистър на нематериалното 
културно наследство, посочени в чл. 2, ал. 1 
от Закона за културното наследство;